Merlin P. Mann

Merlin Pierpont Mann (1971 San Francisco, USA) er en dansk-amerikansk børnebogsforfatter, tegneserieskaber, manuskriptforfatter, dramatiker og bordrollespiller. Han er særlig kendt for at have skabt tegneserien Taynikma, men har også arbejdet for Disney, hvor han har skabt bøget ud fra deres animationsfilm. Han har hovedsageligt skrevet inden for fantasygenren.

Karriere 
Han begyndte at leve af at skrive i år 2001. I starten af 2000'erne arbejdede han for The Walt Disney Company, hvor han lavede bogudgaver af selskabets film. Disse tæller bl.a. Find Nemo, Løvernes Konge, Skatteplaneten, De Utrolige samt til kortfilmen Jack-Jack Attack, som alle udkom på Egmont Kids Media. Han var også med til at skabe Kaptajn Klo - Min Private Logbog med Mario Cortéz som forfatter i 2006. I 2004 udgav han Magi & sværd om bordrollespil.

I 2005 var han idéforfatter på TV 2s julekalender Jul i Valhal, sammen med Lene Kaaberbøl og Mette Finderup.Bag om Jul i Valhal . TV 2. Hentet 14/3-2019

Sammen med Jan Kjær skabte han fra 2005 serien Taynikma, der var fantasy-roman og manga-inspirerede tegneserie, med indbygget tegneskole i hvert hæfte. Serien blev udgivet fra 2005 til 2012 med sammenlagt 16 hæfter samt en forhistorie, og det blev en stor succes og blev oversat til 13 sprog. I alt har den solgt mere end 150.000 eksemplarer i Danmark og over 500.000 eksemplarer på verdensplan.Stegecast med Merlin P Mann. Ca. 1h 25 min inde. Jacob Stegelmann. Hentet 15/11-2018 I 2008 modtog han Orla-prisen for Bedste tegneserie sammen med Kjær for Taynikma-album nummer 8, Skyggeskoven.
I 2011 udkom animationsfilmen Taynikma - Legenden om Rax, som Mann havde skrevet manuskriptet til. I 2015 skrev han manuskriptet til børneteaterforestillingen Skyggens vilje i Taynikma-universet, der blev opført på Teater Vestvolden.

Mann udgav fantasyromanen Spøgelsesdetektiven i 2008, som Zentropa købte filmrettighedern samme år. Det fik ham til at søge ind på Den Danske Filmskole, hvor han læste manuskriptlinjens Master Class fra 2010-2011. Efter han har afsluttet denne uddannelse har han også undervist i manuskriptskrivning på Animationsskolen i Viborg. I 2011 udgav han Ronal Barbaren - The Book! til animationsfilmen Ronal Barbaren fra samme år.

I 2015 var han manuskriptforfatter på 19 afsnit af en animationsserie, der udkom sammen med den anden generation af LEGO Bionicle.TTV Interviews Merlin P. Mann Part 2. ttvchannel.com. Hentet 14/3-219
I 2016 udgav han ungdomsromanen Bolsjoj sammen med Johanne Algren, der blev godt modtaget.

 Privatliv 
Mann er født i San Francisco, Californien. Han har en amerikansk far og en dansk mor, og er opvokset i Danmark. Han bor i København og har en kone og fem børn.

 Hæder 
 2005: Kunstrådets Litteraturudvalg, 150.000 kr.
 2007: Orla-prisen i kategorien "Bedste tegneserie" for Taynikma-serien
 2009: Kunstrådets Litteraturudvalg, 100.000 kr.
 2010: Kunstrådets Litteraturudvalg, 100.000 kr.
 2013: Kunstrådets Litteraturudvalg, 50.000 kr.
 2015: Kunstfonden, Rejselegat, 15.000 kr.
 2016: Nomineret, Prix Europa, Migranten 2017: Kunstfondens Litteraturudvalg, 50.000 kr.
 2018: Orla-prisen i kategorien "Bogen, der fik mig til at grine" sammen med Morten Münster for Bubbi – den talende hund Bibliografi 
 Magi & sværd (2004). Forlaget Klematis. 
 Den Store Nissejagt (2005). Forlaget Klematis. 
 Spøgelsesdetektiven (2008). Politikens forlag
 Toron-sagaen (2009) Phabel. 
 Ronal Barbaren - The Book! (2011) 
 Bolsjoj (2016) sammen med Johanne Algren. Forlaget Carlsen. 

 Taynikma 

 Mestertyven (2005)
 Rotterne (2005)
 Soltårnet (2006)
 De Glemte Katakomber (2006)
 Den Hemmelige Arena (2006)
 Klanernes Kamp (2006)
 Henzels Fælde (2006)
 Skyggeskoven (2006)
 Lysets Fæstning (2007)
 Den Sidste Kamp (2007)
 Skyggebæsterne (2010)
 Teneborea (2010)
 Sarinas Mareridt (2011)
 Den Skjulte Fjende (2011)
 Artans Valg (2012)
 Skyggekongen (2012)

Ekstra album
 Legenden om Gekko (2009)

 Alienberg Agenterne 
 Ormehullet (2010) 
 Brakkerne (2011) 
 På Røven I Rummet (2015) 

 Bubbi 
 Bubbi, den talende hund (2017) 
 Bubbi Bliver Stjerne (2018) 
 Bubbi I Vildmarken (2018) 

 Film, tv og radio 
 Jul i Valhal (2005) - idé
 Taynikma - Legenden om Rax (2011), Zentropa - manuskript
 LEGO Bionicle (2015), 19 episoder - manuskript

 Andet 
 Projekt: Zarathustra (2013), DR radiodrama - manuskript
 Minus 65 (2015), DR Radiodrama - manuskript
 Skyggens vilje (2015), Teater Vestvolden skuespil - manuskript
 Kongens togt (2016), DR Radiodrama - manuskript
 Migranten (2016), DR Radiodrama - manuskript
 Ulkegade (2017), DR Radiodrama - manuskript
 De frygtede pirater (2018), DR Koncerthuset skuespil - manuskript
 Baronerne af Bogotá'' (2018), DR Radiodrama - manuskript

Referencer

Eksterne henvisninger 
 
 

Manuskriptforfattere fra Danmark
Personer fra San Francisco
Tegneserieforfattere fra Danmark
Dramatikere fra Danmark
Modtagere af Orla-prisen
Børnebogsforfattere fra Danmark
Mandlige forfattere i det 21. århundrede
Personer fra San Francisco